**Nyílt pályázati felhívás**

A **Vas Megyei Kormányhivatal** (a továbbiakban: VMKH) **Társadalombiztosítási és Foglalkoztatási Főosztálya** a foglalkoztatás elősegítéséről és munkanélküliek ellátásáról szóló 1991. évi IV. törvény (továbbiakban: Flt.) 13/A §. és 19/B. §-ai, továbbá munkaerőpiaci szolgáltatásokról, valamint az azokhoz kapcsolódóan nyújtható támogatásokról szóló 30/2000. (IX.15.) GM rendelet (továbbiakban: Rendelet) alapján **pályázatot hirdet munkaerőpiaci és foglalkoztatási információk nyújtásának támogatására Vas megyében.**

1. **A pályázati kiírás célja**

Olyan munkaerőpiaci szolgáltatások támogatása, amelyek Vas megye területén a munkahelykeresést, a munkához valamint a megfelelő munkaerőhöz jutást, továbbá a munkahely megtartást segítik elő munkaerőpiaci és foglalkoztatási információk nyújtásával, a térségben dolgozó munkáltatók és az itt élő munkavállalók számára.

1. **A szolgáltatás tartalma**
* Munkaerőpiaci és foglalkoztatási információ nyújtása

A Rendelet 3.§. alapján. A munkaerőpiaci és foglalkoztatási információ nyújtása szolgáltatás a foglalkozásokra, a térségben elérhető képzésekre, a régió, a megye, valamint a kistérség munkaerőpiaci helyzetére, a munkaerő-kereslet és –kínálat helyi jellemzőire vonatkozó információk nyújtását, a foglalkoztatást elősegítő támogatások és a munkanélküli ellátásokra vonatkozó lehetőségek ismertetését, továbbá a foglalkoztatással összefüggő jogszabályokkal kapcsolatos tájékoztatást és az azokról szóló ismertetők átadását tartalmazza.

1. **A pályázatban szereplő munkaerő-piaci szolgáltatással érintett terület és személyi feltételek**

VMKH munkaerő-piaci és foglalkoztatási információ nyújtásban résztvevő szakemberek létszámának területi elosztása:

|  |  |  |
| --- | --- | --- |
| **Szolgáltatás helyszíne** | **Cím** | **Létszám****( fő)** |
| VMKH Szombathelyi Járási Hivatal FCSTF Foglalkoztatási Osztály | 9700 Szombathely, Hunyadi u. 45. | 2 |
| VMKH Celldömölki Járási Hivatal Hatósági, Foglalkoztatási, Gyámügyi és Igazságügyi Osztály  | 9500 Celldömölk, Kossuth L. u. 5. | 1 |
| VMKH Körmendi Járási Hivatal Foglalkoztatási Osztály  | 9900 Körmend, Szabadság tér 5. | 1 |
| VMKH Kőszegi Járási Hivatal Hatósági, Foglalkoztatási, Gyámügyi és Igazságügyi Osztály  | 9730 Kőszeg, Szűk u. 2. | 1 |
| VMKH Sárvári Járási Hivatal Foglalkoztatási Osztály | 9600 Sárvár, Batthyány L. u. 47. | 1 |
| VMKH Szentgotthárdi Hatósági, Foglalkoztatási, Gyámügyi és Igazságügyi Osztály  | 9970 Szentgotthárd, Kossuth L. u. 7. | 1 |
| VMKH Vasvári Járási Hatósági, Foglalkoztatási, Gyámügyi és Igazságügyi Osztály  | 9800 Vasvár, Árpád tér 1. | 1 |
| **Összesen:** | **8** |

A munkaerő-piaci és foglalkoztatási információt nyújtó személyek munkanapokon, VMKH valamennyi járási hivatala foglalkoztatási osztálya napi működési ideje szerint, továbbá a VMKH Társadalombiztosítási és Foglalkoztatási Főosztály által szervezett rendezvények idejéhez igazodva, folyamatosan végzik a szolgáltatást.

1. **A pályázaton történő részvétel feltételei**

A pályázaton részt vehet olyan egyéni vállalkozó vagy jogi személy, aki (amely):

* pályázó szerepel a Pénzügyminisztérium Foglalkoztatáspolitikáért és Vállalati Kapcsolatokért Felelős Államtitkárság Foglalkoztatási Szolgálat Főosztály ideiglenes nyilvántartásában, mint munkaerő-piaci szolgáltatást nyújtó szervezet,
* *a pályázó a pályázatban meghatározott célcsoportok számára térítésmentesen nyújtja a pályázati kiírásban meghatározott szolgáltatásokat,*
* *a pályázó a pályázat benyújtását megelőzően legalább egy évig folytatassa azokat a szolgáltatási tevékenységeket, amelynek támogatására – jelen pályázati kiírásnak megfelelően- a pályázatot benyújtotta, s erről nyilatkoznia kell,*
* *vállalja, hogy a pályázati felhívásban meghatározott dologi feltételeket a támogatott szolgáltatás nyújtásának teljes időtartama alatt biztosítja,*
* vállalja, hogy a VMKH foglalkoztatási és munkaerő-piaci feladatokat ellátó szervezeti egységei által pályázóhoz irányított, nyilvántartott álláskereső és szolgáltatást kérő személy részére biztosítja a nevezett munkaerő-piaci szolgáltatást,
* *vállalja, hogy a szolgáltatás nyújtásával kapcsolatban tudomására jutott adatokat-az adatvédelmi szabályok betartásával-rendeltetésszerűen használja fel,*
* *vállalja, hogy a támogatással megvalósított szolgáltatás elvégzésére másnak megbízást nem ad (alvállalkozó igénybe vétele kizárt)*
* *garantálja, hogy a pályázatban megjelölt tevékenységeket és szolgáltatást megfelelő végzettségű, munkaszerződéssel rendelkező szakembereivel biztosítja a támogatott szolgáltatás nyújtásának teljes időtartama alatt (a Rendelet [[1]](#footnote-1)melléklete szerinti előírásoknak),*
* *a pályázó köteles gondoskodni a szolgáltatást nyújtó személy/ek hosszú távú helyettesítéséről (szabadság, munkaviszony megszűnés esetén)*
* *vállalja, hogy a támogatás folyósításának részletes feltételeit tartalmazó hatósági szerződést a megjelölt határidőben megköti,*
* *vállalja, hogy a támogatott szolgáltatást igénybe vevő nyilvántartott álláskereső személyeket a VMKH-val kötött megállapodásban rögzített azonosításra alkalmas módon nyilvántartja,*
* *a rendezett munkaügyi kapcsolatok – az államháztartásról szóló törvény végrehajtásától szóló 368/2011. (XII. 31.) Korm. rendelet (a továbbiakban: Ávr.) 82.§.-ában meghatározott- feltételeinek megfelel, és azok fennállását igazolja, [[2]](#footnote-2)*
* *tudomásul veszi, hogy a Rendelet 21.§. (1) bekezdésében meghatározott támogatás nyújtása esetén a támogatásban részesülő szervezet, vagy egyéni vállalkozó által nyújtott szolgáltatás szakmai és módszertani ellenőrzését a kormányhivatal látja el,*
* *vállalja, hogy az elnyert támogatást a pályázatban foglalt szolgáltatások nyújtása céljából használja fel,*
* *a kedvezményezettnek biztosítania kell valamennyi-jogszabály alapján beszedési megbízással megterhelhető-fizetési számlájára vonatkozóan, a támogató javára szóló beszedési megbízás benyújtására vonatkozó felhatalmazó nyilatkozatot- a követelés legfeljebb harmincöt napra való sorba állítására vonatkozó rendelkezéssel együtt,*
* *nyilatkozik, hogy az államháztartásról szóló 2011. évi CXCV. törvény (a továbbiakban: Áht.) 50.§-ában foglaltak alapján megfelel a rendezett munkaügyi kapcsolatok feltételeinek,[[3]](#footnote-3)*
* *a nemzeti vagyonról szóló 2011. évi CXCVI. törvény 3.§(1) alapján átlátható szervezetnek minősül,[[4]](#footnote-4)*
* *a támogatási kérelem benyújtását megelőző 12 hónapon keresztül legalább - vállalkozások esetén bejegyzett, civil szervezetek pedig NAV felé bejelentett – Vas megyében telephellyel rendelkező szervezet.*

**Nem nyújtható támogatás annak a pályázónak, aki:**

* nem szerepel a Foglalkoztatási Szolgálat Főosztály nyilvántartásában, mint munkaerő-piaci szolgáltatást nyújtó szervezet,
* *a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének nem tett eleget,*
* *nem minősül átlátható szervezetnek,*
* *az Áht. 48/B. §. (1) [[5]](#footnote-5)bekezdése szerinti összeférhetetlenségi szabályoknak nem felel meg,*
* jogerős végzéssel elrendelt felszámolási-, csőd-, végelszámolási vagy egyéb – a megszüntetésre irányuló, jogszabályban meghatározott- eljárás, illetve külön törvény szerinti adósságrendezési eljárás alatt áll,
* akinek esedékessé vált és meg nem fizetett köztartozása van,
* az államháztartás alrendszereiből juttatott valamely támogatással összefüggésben súlyos szerződésszegést követett el,
* a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett,
* jogszabályban vagy az Ávr.-ben a támogatói okirat kiadásának vagy a támogatási szerződés megkötésének feltételeként meghatározott nyilatkozatokat nem teszi meg, a dokumentumokat nem nyújtja be, vagy a megtett nyilatkozatát visszavonja,
* a pályázat benyújtását megelőző két évben a Nemzeti Foglalkoztatási Alapból kapott támogatásokkal kapcsolatban vállalt fizetési illetve foglalkoztatási kötelezettségének nem vagy csak részben tett eleget,
* akinek a részvételből való kizártságának tényét a közpénzekből nyújtott támogatások átláthatóságáról szóló 2007. évi CLXXXI. törvény 13. § alapján a honlapon közzétették,
* aki nem felel meg az Áht. 50. § (1) bekezdése szerinti követelményeknek,
* aki az előző években a támogató által azonos célra biztosított költségvetési támogatás felhasználásával jogszabályban vagy a támogatói okiratban, támogatási szerződésben foglalt kötelezettségét megszegve még nem számolt el.
1. **A pályázati kiírás az alábbi szolgáltatások nyújtására vonatkozik**

**Álláskereséshez és foglalkoztatáshoz kapcsolódó munkaerőpiaci információk nyújtása**

 A munkaerőpiaci szolgáltatást igénybe vehetik:

* a munkaerőpiaci és foglalkoztatási információk iránt érdeklődők,
* a térség gazdasági életében részt vevő munkaadók és szervezetek,
* az álláskereső, akit a járási hivatal álláskeresőként nyilvántartásba vesz,
* a közvetítést kérő, aki rendelkezik a foglalkoztatásra irányuló jogviszony létesítéséhez szükséges feltételekkel, és az illetékes járási hivatallal kapcsolatot tart, megváltozott munkaképességű személyek ellátásaiban részesülők,
* a szolgáltatást kérő (munkavállalási korú egyén), aki hozzájárul adatainak e célból történő nyilvántartásba vételéhez.

Információnyújtás egyéni tájékoztatás, illetve csoportos tájékoztató formájában valósulhat meg.

Az egyéni információnyújtás átlagos időtartama: 0,5 óra/alkalom

A csoportos információnyújtás átlagos időtartama: 1 óra/alkalom

 Az ***egyéni információnyújtás*** az információt kérő személyes igényeit figyelembe véve, célirányosan történik. Az információnyújtás keretében a munka iránt érdeklődő előzetes képet kap az általa keresett munkakör(ök) elérhetőségéről, várható kereseti lehetőségekről.

 A ***csoportos információnyújtás***, tájékoztatás, strukturált keretben, de mindig a résztvevők igényeihez igazítottan (előre elkészített tematika szerint, célcsoport jellemzői alapján) kerül megtartásra, melyhez a „Módszertani ajánlás a csoportos tájékoztató megtartásához” kapcsolódó módszertani ajánlás ad iránymutatást. A www.nyugatrmk.hu honlapon működtetett álláshirdetési illetve keresési szolgáltatás elérhetőségének, igénybevételének biztosításával, közreműködik az álláskeresők adatainak a honlapra történő felvételében.

 A pályázó biztosítja a szolgáltatást nyújtók szakmai felkészítését, fejlesztését képzések, esetmegbeszélések szervezésével.

1. **A pályázat keretében nyújtható támogatás tervezett időtartama, időpontja, egyéb követelmények:**

**A szolgáltatások időtartama**

**2019. június 11. - 2020. június 10. (12 hónap)**

 *A fenti időtartamban* ***8 fő szakember*** *minimum 10 080 fő részére, összesen minimum*

*(8 fő \* min. 140 óra/hó \*12 támogatási hónap) 13440 órában álláskereséshez és foglalkoztatáshoz kapcsolódó információk nyújtása. A teljesített létszám az egyes helyszíneken a térség és a célcsoport igényeinek megfelelően eltérhet, a támogatás elszámolásának alapja a szolgáltatásnyújtás negyedéves létszámarányos (3 hó\*8 fő\*105 fő=2.520 fő) teljesítése.*

***A támogatás legfeljebb: 2 560,- Ft/fő/óra.***

1. **A pályázat keretében nyújtható támogatás forrása, mértéke, kifizetése**

A pályázat útján elnyerhető támogatás vissza nem térítendő támogatás, amelyek a Kormányhivatal a Nemzeti Foglalkoztatási Alap foglalkoztatási alaprész decentralizált pénzügyi keretéből biztosít.

A támogatási összeg legfeljebb2019 - 2020. évre **34 406 400 Ft**

 (2019. évi 16 247 467 Ft

 2020. évi 18 158 933 Ft)

A pályázat keretében egy projekt támogatását tervezzük. Munkaerő-piaci és foglalkoztatási információnyújtás szolgáltatásra pályázatot benyújtani kizárólag a teljes szolgáltatási tartalomra lehet, részteljesítésre vonatkozó pályázat alapján támogatás nem nyújtható.

A támogatási keretösszeg az esetlegesen felmerülő általános forgalmi adót is tartalmazza.

A szolgáltatás díjának tartalmaznia kell a munkaerőpiaci szolgáltatások nyújtása során felmerülő, a pályázónál jelentkező összes elszámolható költséget, melyek az alábbiak lehetnek:

1. ***Emberi erőforrásokkal kapcsolatos költségek (bérek, bérjellegű költségek, megbízási díjak, járulékok)***
* ***Projekt menedzsment (bérek, bérjellegű költségek, járulékok)***
* *projektvezető (****1fő)*** *(bérköltség)*
* *bérjellegű költségek (munkába járás költsége, stb.)*
* *kapcsolódó járulékok*
* ***Projekt szakmai tevékenysége - Szolgáltatást nyújtók*** *(bérek, bérjellegű költségek, járulékok)*
* *A szolgáltatási tevékenységet végrehajtó személyek (****8fő****) bérköltsége*
* *Bérjellegű költségek (munkába járás költségtérítése)*
* *Kapcsolódó járulékok*
* *A pályázott projekt működtetésével közvetlen összefüggésben felmerült útiköltség (Megjegyzés: a közúti gépjárművek, az egyes mezőgazdasági, erdészeti és halászati erőgépek üzemanyag- és kenőanyag-fogyasztásának igazolás nélkül elszámolható mértékéről szóló 60/1992. (IV.1.) Kormányrendelet és a NAV (*[*www.nav.hu*](http://www.nav.hu)*) alkalmazható az üzemanyagárakról szóló tájékoztatás alapján elszámolva)*
1. ***Beszerzések***
* ***Egyéb beszerzések (kis értékű eszközök és anyagok beszerzése)***
* *Megvalósító szervezet kis értékű beszerzései (irodaszerek, papír, tonerek, stb. beszerzése)*
* ***Egyéb szolgáltatások igénybevétele***
* *Telekommunikációs szolgáltatások igénybevétele (mobiltelefon, internet használatának költsége)*
* *Szolgáltatást nyújtó személyekhez kapcsolódó egyéb szakmai szolgáltatások költsége, (a kormányhivatal által szervezett rendezvény lebonyolításában való közreműködés kapcsán felmerült költségek), szolgáltatás-fejlesztést elősegítő tréningek, esetmegbeszélések. (Megjegyzés: A szolgáltatás-fejlesztést elősegítő képzések óradíja nem lehet magasabb, mint a Rendelet 25.§-a (1) bek. a) pontja alapján a szellemi szabadfoglalkozásúak tekintetében a KSH által a támogatás megállapításának évét, mint tárgyévet megelőző második évre vonatkozóan megállapított nemzetgazdasági átlagkeresete.)*
* *Szolgáltatást nyújtók alkalmassági vizsgálatának és munkavédelmi baleset-védelmi oktatásának költségei,*
* *Pénzügyi-könyvelői költségek a pályázati költségvetéssel arányos mértékben.*

**A projekt teljes költségének legalább a 85%-át a projekt szakmai tevékenysége- Megvalósítók-** (bérek, bér jellegű költségek, járulékok) **költségét kell tartalmaznia**. (P/2. sz. melléklet 1.2. költségsor), **maximum 15%-a lehet az összes többi elszámolható költség** (Projekt menedzsment- P/2. sz. melléklet 1.1 költségsor, Útiköltség, napidíj - 1.3 költségsor, valamint Beszerzések 2. költségsor)

A szolgáltatásnyújtáshoz szükséges dologi feltételeket a VMKH biztosítja (megfelelően berendezett irodahelyiség, irodabútor, korszerű informatikai eszközök- számítógép, nyomtató, vezetékes telefon).

Ezek a költségek a támogatásból nem elszámolhatóak.

A szerződésben vállalt feltételeket a Támogatottnak a projekt teljes időtartamára biztosítania kell. A szolgáltatás nyújtásának támogatása a szolgáltatás elvégzését követően, utófinanszírozás keretében kerül kifizetésre. Az elvégzett szolgáltatásról kiállított igazolás (elszámoló lap, ügyfélnyilvántartó lap, rendelkezésre állás nyilvántartása a munkaerőpiaci információnyújtók jelenléti ívei alapján, teljesítésigazolás) alapján utólag, havonta történik.

1. **A pályázat tartalmára vonatkozó előírások, mellékletek**

A pályázatnak tartalmaznia kell (a pályázati és a költségvetési adatlap szerint):

* a pályázó gazdálkodó szervezet azonosító adatait, a szervezet/egyéni vállalkozó nevét, címét, telefon számát, e-mail címét, adószámát, adóazonosító számát,
* a pályázó képviselőjének és kapcsolattartójának nevét,
* a pályázó pénzintézetének nevét, székhelyét, bankszámlaszámát,
* a munkaerőpiaci szolgáltatás rövid szakmai leírását, tervezett időtartamát, időbeli ütemezését, helyszínének meghatározását,
* a pályázó korábbi - a pályázat tárgyát képező – *szolgáltatási tevékenységének bemutatását*,
* a költségvetési támogatásból megvalósítani tervezett tevékenységek, feladatok, beszerzések ismertetését, azok tervezett hatásait, összegfüggéseit a pályázati kiírásban megjelölt pályázati céllal, valamint az ezekhez kapcsolódó részletes költségtervet, szükség szerint költség-haszon elemzést, megvalósítási tanulmányt,
* a szolgáltatás fő céljainak ismertetését,
* a szolgáltatással érintett célcsoport meghatározását és jellemzését,
* a szolgáltatás nyújtásban közreműködők/tanácsadók nevét, szakképzettségét,
* a szolgáltatás nyújtásának részletes költségtervét, amely tartalmazza, amennyiben releváns, az igényelt költségvetési támogatás általános forgalmi adót is tartalmazó összegét és a levonható, visszaigényelhető általános forgalmi adó összegét is.

**A pályázathoz csatolandó egyéb mellékletek:**

***cégnyilvántartásban szereplő munkaadó esetén:***

1. ha a cégjegyzék nem tartalmazza az aláírási címpéldány/aláírás-minta cégbejegyzési (változásbejegyzési) eljárásban történő benyújtásának tényét: cégbejegyzésre jogosult személy eredeti aláírási címpéldánya/aláírás-mintája, vagy annak a munkaadó által az „eredetivel mindenben megegyező és hatályos” felirattal és aláírási címpéldánynak/aláírás-mintának megfelelő aláírással és annak (pecsét léte esetén) pecséttel ellátott másolata.

Ügyvéd által ellenjegyzett aláírás-minta csak abban az esetben fogadható el, ha a cég létesítő okiratát vagy a létesítő okirat módosítását is az ügyvéd készíti (szerkeszti) és jegyzi ellen, és az aláírás-minta a cégbejegyzési (változásbejegyzési) kérelem mellékletét képezi.

* **egyéni vállalkozó esetén** egyéni vállalkozók nyilvántartásából kinyomtatott adatlap

(<https://www.nyilvantarto.hu/evny-lekerdezo>)

1. amennyiben a pályázó nem szerepel a köztartozásmentes adózói adatbázisban a NAV által kiadott, a köztartozás mentességét igazoló 30 napnál nem régebbi közokirat (NAV által elektronikusan kiadott formában is elfogadható), vagy a pályázó által benyújtott, cégszerű aláírással ellátott adófolyószámla-kivonat,
2. a szolgáltatás nyújtásban résztvevő valamennyi közreműködő ( a menedzsment és a szolgáltatást nyújtók) szakmai önéletrajza,
3. a szolgáltatást nyújtó személyek iskolai végzettségét igazoló okirat másolata,
4. nyilatkozat arról, hogy a pályázó szervezet nem áll felszámolási eljárás, vagy végelszámolás alatt, nem kezdeményezett csődeljárást, illetve bejelenti, ha a pályázat elbírálásáig ellene ilyen eljárás indul,
5. nyilatkozik arról, hogy a pályázatot benyújtó szervezet a rendezett munkaügyi kapcsolatok – az Ávr. 82.§-ában meghatározott- feltételeknek megfelel,
6. nyilatkozat az eljárás során tudomására jutott adatok rendeltetésszerű felhasználásáról,
7. nyilatkozat arról, hogy a pályázó legalább egy évig folytatta azt a tevékenységet, amelynek támogatására pályázott,
8. nyilatkozat a dologi feltételek biztosításáról, amennyiben azt a pályázónak kell biztosítani,
9. a pályázó nyilatkozata, hogy a pályázatban meghatározott célcsoportok számára térítésmentesen nyújtja a szolgáltatásokat,
10. pályázó nyilatkozata, hogy a pályázatban megadott adatok, nyilatkozatok a valóságnak megfelelnek, a pályázathoz mellékelt iratok az eredetivel mindenben megegyeznek,
11. pályázó nyilatkozata, hogy a pályázatot benyújtó szervezet az államháztartás alrendszereiből juttatott valamely támogatással összefüggésben nem követett el súlyos szerződésszegést, a támogatási szerződésben vállalt kötelezettségeket teljes egészében teljesítette,
12. a pályázó nyilatkozata, hogy a szolgáltatást igénybe vevő személyeket a kormányhivatallal kötött megállapodásban rögzítetteknek megfelelően, azonosításra alkalmas módon tartja nyilván,
13. pályázó nyilatkozata, hogy a pályázatban foglalt adatokban bekövetkező változásokról-különös tekintettel az érintettségre/összeférhetetlenségre vonatkozóan-a pályázatot kiíró szervezetet 8 napon belül értesíti,
14. a pályázó nyilatkozata, hogy részben helyt adó döntés esetén is fenntartja a benyújtott pályázatban foglaltakat,
15. pályázó nyilatkozat arról, hogy hozzájárul ahhoz, hogy támogatás esetén a támogatott pályázat neve, címe, a támogatás tárgya, a támogatás összege és aránya, a támogatott pályázat megvalósítási helye nyilvánosságra hozható, továbbá az interneten megjeleníthető,
16. a pályázó eddigi szakmai tevékenységéről szóló beszámoló (referencia)
17. **A pályázat beadására vonatkozó előírások**

**Pályázat beérkezési határideje: 2019. május 30. 16.00 óra**

**Pályázat benyújtása**

* ***Elektronikus úton***

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (a továbbiakban: Eüsztv.) alapján elektronikus ügyintézésre kötelezett pályázónak a pályázati adatlapot és valamennyi mellékletét magyar nyelven kitöltve, **elektronikus aláírással ellátva, elektronikus úton** kellmegküldeni a Kormányhivatal részére.

A pályázónak a pályázat elektronikus benyújtása esetén az **e-Papír felületen** a Kormányhivatali ügyek témacsoportot, és Foglalkoztatási támogatások, közfoglalkoztatás és egyéb állami foglalkoztatási feladatok ügytípust, és a Kormányhivatal címzettet kell kiválasztani.

Az elektronikus ügyintézésre kötelezett pályázók esetében **a benyújtás időpontja az elektronikus feladás időpontja**.

A pályázat elektronikus benyújtásának ePapír formában történő menete a pályázati dokumentáció **P/8. sz.** melléklete alapján történik.

* ***Személyes benyújtás***

**Az Eüsztv. 9.§.(1) bekezdése hatálya alá nem tartozó pályázó számára** az elektronikus ügyintézés nem kötelező, a teljes pályázati dokumentációt papír alapon is benyújthatja.

A pályázatot az erre kiadott pályázati adatlapon, a pályázati felhívásban meghatározott határidőig 1 eredeti példányban, továbbá a teljes pályázati dokumentációt egyszer írható CD-n kell benyújtani a kormányhivatalnak. A pályázat személyes benyújtása esetén a kormányhivatal igazolást állít ki a pályázó számára, az átvétel tényéről és időpontjáról.

A pályázat és a mellékletként becsatolt dokumentumok minden oldalát –az aláírási címpéldányon feltüntetett vezetőjének, képviselőjének - szignóval kell ellátnia.

A pályázat kiírója csak a pályázati kiírásnak megfelelően, a Pályázati Egységcsomag szerint elkészített, és az abban szereplő, kötelező mellékletekkel ellátott pályázatokat bírálja el.

Pályázati Egységcsomag a VMKH Társadalombiztosítási és Foglalkoztatási Főosztályán vehető át, vagy a [www.nyugatrmk.hu](http://www.nyugatrmk.hu) honlapról tölthető le.

1. **A pályázat benyújtásához kapcsolódó egyéb szabályok**

Ha a pályázó a pályázatát hiányosan nyújtotta be, úgy a pályázat beérkezésétől számított 8 napon belül – a hiánypótlás teljesítésére nyitva álló határidő megjelölésével és a mulasztás következményeire történő figyelmeztetés mellett – hiánypótlásra hívja fel a kormányhivatal.

A pályázatok elutasítására az általános közigazgatási rendtartásról szóló 2016. évi CL. törvény szabályait kell alkalmazni.

A beérkezési határidő után beadott pályázatok érdemi vizsgálat nélkül elutasításra kerülnek.

1. **A pályázatok elbírálása, támogatási szerződés**

A pályázatok támogatásáról a döntés előkészítésben résztvevők szakmai javaslata alapján a VMKH mérlegelési jogkörben eljárva dönt, amelynek eredményéről a pályázót a döntést követő 3 munkanapon belül-elektronikus úton- írásban értesíti.

A kormányhivatal a támogatás felhasználásáról hatósági szerződést köt a pályázóval, amely tartalmazza a támogatottnak a szolgáltatás nyújtásával összefüggő kötelezettségeit, azok megszegésének jogkövetkezményeit, valamint a támogatás folyósításának részletes szabályait. Amennyiben a kedvezményezett mulasztásából a szerződés nem jön létre, a támogatási döntés érvényét veszti.

1. **Kiválasztási kritériumok-mérlegelési szempontok**

 P/6/a sz. mellékletben szereplő értékelési kritériumok szerint

1. A **pályázattal kapcsolatban további felvilágosítás kérhető**

személyesen a VMKH Társadalombiztosítási és Foglalkoztatási Főosztályán (Szombathely, Vörösmarty u. 9.),

emailban: vass.monika@vas.gov.hu, telefonon 94/520-425 telefonszámon.

Szombathely, 2019. április 29.

 Harangozó Bertalan

 kormánymegbízott

1. *Munkaerő-piaci és foglalkozási információ nyújtása esetén bármely felsőfokú végzettség, továbbá munkaerőpiaci információnyújtás esetén ezen területen szerzett egy év szakmai gyakorlat* [↑](#footnote-ref-1)
2. *Nem felel meg a rendezett munkaügyi kapcsolatok követelményének az, aki:*

*a)*[***\****](https://net.jogtar.hu/jogszabaly?docid=A1100368.KOR#lbj379id958d)az Art. 16. § (1) bekezdésében és 1. melléklet 3. pontjában vagy 16. § (1) bekezdésében és 1. melléklet 4. pontjában, illetve az egyszerűsített foglalkoztatásról szóló 2010. évi LXXV. törvény 11. §-ában foglalt, a foglalkoztatásra irányuló jogviszony létesítésével összefüggő bejelentési kötelezettség elmulasztása,

*b)*a munka törvénykönyvéről szóló 2012. évi I. törvény (a továbbiakban: Mt.) 34. §-ában meghatározott, a munkavállalói jogalanyisággal kapcsolatos életkori feltételekre (ideértve a gyermekmunka tilalmát is) vonatkozó rendelkezések megsértése,

*c)*jogszabályban, kollektív szerződésben vagy a miniszter által az ágazatra, alágazatra kiterjesztett kollektív szerződésben megállapított munkabér mértékére és a kifizetés határidejére vonatkozó rendelkezések megsértése,

*d)*a munkaerő-kölcsönzésre vonatkozó, az Mt. 215. § (1) bekezdésének a nyilvántartásba vétellel kapcsolatos szabályainak megsértése, vagy

*e)*[***\****](https://net.jogtar.hu/jogszabaly?docid=A1100368.KOR#lbj380id958d)az egyenlő bánásmódról és az esélyegyenlőség előmozdításáról szóló 2003. évi CXXV. törvény (a továbbiakban: Ebktv.) alapján az egyenlő bánásmód követelményének megsértése

miatt hatóság, illetve bíróság a költségvetési támogatás igénylésének időpontját megelőző két éven belül - a korábbival azonos jogsértés elkövetése miatt - jogerős és végrehajtható bírsággal sújtott vagy a központi költségvetésbe történő befizetésre kötelezett. [↑](#footnote-ref-2)
3. Áht. 50.§ (1) Költségvetési támogatás annak nyújtható, aki:

a) megfelel a rendezett munkaügyi kapcsolatok követelményeinek,

b) a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és

c)átlátható szervezetnek minősül. [↑](#footnote-ref-3)
4. 3. §. (1) E törvény alkalmazásában átlátható szervezet:

*a)*[***\****](https://net.jogtar.hu/jogszabaly?docid=A1100196.TV#lbj2id171f)az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

*b)*az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

*ba)*[***\****](https://net.jogtar.hu/jogszabaly?docid=A1100196.TV#lbj3id171f)tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

*bb)*az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

*bc)*nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

*bd)*a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a *ba), bb)*és *bc)*alpont szerinti feltételek fennállnak;

*c)*az a civil szervezet és a vízitársulat, amely megfelel a következő feltételeknek:

*ca)*vezető tisztségviselői megismerhetők,

*cb)*a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

*cc)*székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van; [↑](#footnote-ref-4)
5. **48/B. §**[**\***](https://net.jogtar.hu/jogszabaly?docid=A1100195.TV#lbj283idb384)(1) Nem lehet a támogatási jogviszonyban kedvezményezett

*a)*az, aki a támogatási döntést meghozta vagy aki a támogatási döntés meghozatalában döntés-előkészítőként részt vett,

*b)*az, aki a támogatási döntés időpontjában a Kormány tagja, államtitkár, közigazgatási államtitkár, helyettes államtitkár, megyei közgyűlés elnöke, főpolgármester, polgármester, regionális fejlesztési ügynökség vezető tisztségviselője,

*c)*az *a)*és *b)*pont szerinti személlyel közös háztartásban élő hozzátartozó,

*d) -*a nyilvánosan működő részvénytársaság kivételével - az *a)*és *b)*pont szerinti személy tulajdonában álló gazdasági társaság,

*e)*[***\****](https://net.jogtar.hu/jogszabaly?docid=A1100195.TV#lbj284idb384)*-*az állam, a helyi önkormányzat, illetve a köztestület legalább 50%-os közvetlen vagy közvetett tulajdonában lévő gazdasági társaság, valamint a sportegyesület, a sportszövetség és a polgárőr szervezet kivételével - az olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az *a)-c)*pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja. [↑](#footnote-ref-5)